Kontekstmenuer (tilpasning)

Indhold

# Kontekstmenuer

Lader dig tilpasse LibreOffice kontekstmenuer til alle moduler.

Du kan tilføje nye kommandoer, ændre eksisterende kommandoer eller omarrangere kontekstmenupunkter. Du kan også tilføje kommandoer, der udføres af makroer og anvende alle slags typografier direkte fra kontekstmenuen.

For at tilgå denne kommando...

Vælg Funktioner ▸ Tilpas ▸ (fanebladet) Konteksmenuer.

## Søg

indtast en streng i tekstfeltet for begrænse søgningen af kommandoer.

## Kategori

Markér den kategori af kommandoer i rullemenuen for at begrænse søgningen på kommandoer eller rul gennem listen nedenunder. Makroer og typografi-kommandoer findes nederst på listen.

### Tilgængelige kommandoer

Viser resultaterne af kombinationen af søgestrengen og den ønskede kommando-kategori.

## Beskrivelse

Tekstfeltet indeholder en kort beskrivelse af den markerede kommando.

## Virkefelt

Marker det sted, som kontekstmenuen skal knyttes til. Hvis den er knyttet til et LibreOffice-modul, er kontekstmenuen tilgængelig for alle filer åbnet i dette modul. Hvis den er knyttet til filen, vil den kun være tilgængelig, når denne fil er åbnet og aktiv.

## Destination

Vælg den Kontekstmenu, hvor tilpasningen skal anvendes.

### Tildelte kommandoer

Viser de kommandoer, der skal vises i målmenuen.

### Højrepil-knappen

Klik på knappen Højrepil for at vælge en kommando i visningsfeltet til og kopiere den til visningsfeltet til højre. Det tilføjer kommandoen til den valgte menu.

## Venstrepil-knap

Klik på venstrepil-knappen for at fjerne den markerede kommando fra den aktuelle kontekstmenu.

## Pil op og pil ned-knapperne

Klik på pil op eller pil ned til højre for at flytte den markerede kommando opad eller nedad på listen over viste kontekstmenu-kommandoer.

Du kan trække og flytte den markerede kommando til den placering, du ønsker.

## Tilpas

### indsæt

- Indsæt separator: Tilføj en separator for at øge menuens læselighed og for at gruppere kommandoer efter emne.

- Indsæt undermenu: Indsæt en undermenu-post. Indtast et navn til den nye undermenu i den følgende dialogboks. Den nye undermenu er automatisk tilgængelig for redigering i menulisten.

### Ændre

- Omdøb: Omdøb posten.

### Standarder

Sletter alle tidligere ændringer i denne kontekstmenu.

Relaterede emner

Tilpasning af menuer i LibreOffice